નાર્કોટિક્સ વિભાગના એક અધિકારીના કહેવા મુજબ, “કાશ્મીર, પંજાબ, રાજસ્થાન થઈને ચરસનો જથ્થો ગુજરાતમાં પહોંચે છે. તો મધ્યપ્રદેશ થઈને પણ નશીલા પદાર્થોનો જથ્થો ગુજરાતમાં ઘુસાડવામાં આવે છે. કેટલાક કેફી પદાર્થો પાકિસ્તાનથી દરિયાઈ રસ્તે કચ્છના જખૌ બંદરે અને પોરબંદરના ગોસાબાર ખાતેથી પણ રાજ્યમાં આવે છે અને ત્યાંથી દેશભરમાં માલ સપ્લાય કરવામાં આવે છે. હાલમાં જ નાર્કોટિક્સ વિભાગે મોટી માત્રામાં ડ્રગ્સનો જથ્થો પકડ્યો હતો. જે રેવ પાર્ટી માટે જ આવતો હોવાનું માનવામાં આવી રહ્યું છે. થોડા દિવસ પહેલાં પણ શ્રીલંકન પોલીસના નાર્કોટિક્સ કંટ્રોલ બ્યૂરોએ અધધ… કહી શકાય તેટલું રૂ.૧ર૦૦ કરોડનું ૮૦૦ કિલો કોકેઈન ભારતીય ટિમ્બર કંપનીના એક શીપમાંથી ઝડપી પાડ્યું હતું. જે ગુજરાતના મુંદ્રા પોર્ટે ઊતરવાનું હતુંં.”